Návrh 

Komuniké

Návrh zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov bol vypracovaný ako iniciatívny návrh.
Hlavným dôvodom, ktorý viedol k vypracovaniu návrhu zákona bolo upresnenie niektorých ustanovení zákona o spotrebnej dani z liehu, a to vzhľadom na poznatky z uplatňovania predmetného zákona v praxi, najmä:
-	upresnenie definícií týkajúcich sa podmienok oslobodenia od spotrebnej dane z liehu, 
-	upresnenie definície užívateľského podniku, 
-	používanie aróm na účely oslobodené od spotrebnej dane z liehu,
-	upresnenie definícií vzniku daňovej povinnosti,
-	upresnenie podmienok pre prevádzkovateľov liehovarníckych závodov na pestovateľské pálenie ovocia, 
-	rozšírenie daňových skladov o nové typy daňových skladov, v ktorých možno v pozastavení dane lieh, prijímať, skladovať a odosielať a o sklad liehu, v ktorom sa lieh používa na výrobu aróm, 
-	upresnenie definície oprávneného príjemcu,
-	zavedenie povolení na predaj spotrebiteľského balenia liehu v daňovom voľnom obehu,
-	úprava definícií a výšky pokút.
Návrh zákona nebude mať vplyv na štátny rozpočet, na rozpočty obcí a rozpočty vyšších územných celkov.
Návrh zákona nebude mať finančný, ekonomický a environmentálny vplyv,ani vplyv na zamestnanosť a podnikateľské prostredie.